Chris Brown jiftaħar wara li l-Pulizija twaqqaflu l-festin b'mijiet ta' mistednin Il-festa kbira ta' għeluq snin il-kantant internazzjonali Chris Brown twaqqfet f'daqqa wara li l-pulizija intervjenew biex jevakwaw il-mijiet ta' mistednin li attendew. Kien osservat li mhux talli kien hemm ammont kbir ta' nies f'dan il-festin talli li dawn kienu qed jinjoraw il-miżuri ta' distanzi soċjali fost il-pandemija tal-Covid-19. Rapporti jgħidu li ma kienx ċar kemm kien hemm persuni f'dan il-festin imma kien hemm bejn 300-500 karozza pparkjati fil-viċinat. Dan il-kantant iddeċieda li jiċċelebra għeluq it-32 sena tiegħu b'festa f'dar ġewwa Kalifornja. Huwa kien qed jagħmel dan il-festin flimkien mal-ħbieb tiegħu fosthom ir-rapper G-Eazy li ppubblika vidjow li fih dehru folol kbar fis-salott. F'vidjows oħra dehru gruppi ta' mistednin jiċċelebraw dan il-festin madwar il-pixxina. Rapporti juru li mhux talli ma ddispjaċihx, talli l-kantant ftaħar b'dan il-festin u li kienet intlaħqet il-missjoni tiegħu.